Miss Universe 1975

Ang Miss Universe 1975 ay ang ika-24 na edisyon ng Miss Universe pageant, na ginanap sa Gimnasio Nacional José Adolfo Pineda, San Salvador, El Salvador noong 19 Hulyo 1975. Ito rin ang unang edisyon ng kompetisyon na ginanap sa ilalim ng pagmamay-ari ng Gulf+Western Industries.

Pagkatapos ng kompetisyon, kinoronahan ni Miss Universe 1972 Kerry Anne Wells si Anne Marie Pohtamo ng Pinlandiya bilang Miss Universe 1975. Ito ang ikalawang tagumpay ng Pinlandiya sa kasaysayan ng kompetisyon. Nagtapos bilang first runner-up si Gerthie David ng Hayti, habang nagtapos bilang second runner-up si Summer Bartholomew ng Estados Unidos. Hindi kinoronahan ni Amparo Muñoz ng Espanya ang kanyang kahalili matapos nitong bumitaw sa pwesto noong Enero 1975.

Mga kandidata mula sa pitumpu't-isang bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikasiyam na pagkakataon, samantalang si Helen O'Connell ang nagbigay ng komentaryo sa buong kompetisyon.

 Kasaysayan 

 Lokasyon at petsa ng kompetisyon 
Noong 3 Agosto 1971, naglagda ng kontrata ang Miss Universe Organization at ang Government Economic Development Administrator ng Porto Riko upang dalhin ang Miss Universe at Miss USA sa San Juan mula 1972 hanggang 1976. Gayunpaman, kinansela ng pamahalaan ng Porto Riko ang kasunduan noong Pebrero 1973 dahil ayon sa mga opisyal ng pamahalaan ng Porto Riko, ilegal diumano ang kasunduan. Noong 31 Disyembre 1974, inanunsyo ng pangulo ng Miss Universe Inc. na si Harold Glasser na ang Miss Universe 1975 pageant ay gaganapin sa San Salvador, El Salvador sa 19 Hulyo 1975.

Sa araw ng kompetisyon, ilang grupo ng mga armadong hukbo na may mga submachine gun ang nakalibot sa lokasyon kung saan gaganapin ang kompetisyon upang itigil ang mga demonstrasyon ng mga mag-aaral na nagpoprotesta sa paggasta ng Pamahalaan ng El Salvador ng $1-milyon para sa paligsahan. Ilang oras bago ang kompetisyon, isang bomba ang sumabog sa gitna ng San Salvador bilang protesta laban sa Miss Universe pageant na nakasugat sa isang sibilyan, at nakapinsala sa National Tourist Office ng El Salvador, na siyang nag-organisa sa pageant.

Isang linggo matapos ang kompetisyon, nagkaroon ng mga protesta sa mga lungsod ng Santa Ana at San Salvador na nagresulta sa 1975 Salvadoran student massacre. Ayon sa pamahalaang militar ng El Salvador, isa ang namatay, lima ang nasugatan, at labing-isa ang nakulong, ngungit ayon sa mga estudyanteng lumahok sa mga protesta, mahigit-kumulang labindalawa ang namatay, dalawampu ang nasugatan, at apatnapu ang nakulong.

 Pagpili ng mga kalahok 
Ang mga kalahok mula sa pitumpu't-isang mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

 Mga pagpalit 
Iniluklok ang first runner-up ng Miss Spain 1974 na si Consuelo Martin bilang kandidata ng Espanya matapos bitawan ni Miss Spain 1974 Natividad Rodriguez ang titulo pagkatapos nitong sumali sa Miss World. Iniluklok ang third runner-up ng Miss Thailand Universe 1975 na si Wanlaya Thonawanik matapos piliin ni Miss Thailand Universe 1975 Sirikwan Nantasiri na ituloy ang kanyang karera sa pelikula.

 Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Belis, Mawrisyo, rehiyon ng Mikronesya, at Samoang Amerikano, at bumalik ang mga bansang Dinamarka, Ekwador, Guwatemala, Hayti, Moroko, Peru, at Timog Aprika. Huling sumali noong 1961 ang Guwatemala, noong 1966 ang Moroko, noong 1968 ang Hayti at Timog Aprika, noong 1972 ang Ekwador at Peru, at noong 1973 ang Dinamarka. Hindi sumali ang mga bansang Honduras, Portugal, Senegal, Suriname, at Tsipre sa edisyong ito. Hindi sumali si Miss Suriname 1975 Mavis Slengard dahil ito ay may sakit. Hindi sumali ang mga bansang Honduras, Portugal, Senegal, at Tsipre matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang kakalahok sa edisyong ito sina Eloise Jubienne ng Guadalupe, Dorothy McKoy ng Kapuluang Kayman, Sissel Gulbrandsen ng Noruwega, at Vinah Thembi Mamba ng Suwasilandiya. Gayunpaman, hindi sila nakasali dahil sa hindi isiniwalat na dahilan. Kakalahok din sana si Eva Arni ng Papuwa Bagong Guniya, subalit hindi ito nakasali dahil nanalo na ito sa kompetisyong internasyonal. Sumali si Arni sa susunod na edisyon.

 Mga resulta 

 Mga pagkakalagay 
PagkakalagayKandidataMiss Universe 1975  Pinlandiya – Anne Marie Pohtamo1st runner-up  Hayti – Gerthie David2nd runner-up  Estados Unidos – Summer Bartholomew3rd runner-up  Suwesya – Catharina Sjödahl4th runner-up  Pilipinas – Rose Marie BrosasTop 12  Brasil – Ingrid Budag
  El Salvador – Carmen Figueroa
  Hapon – Sachiko Nakayama
  Inglatera – Vicki Harris
  Irlanda – Julie Farnham
  Israel – Orit Cooper
  Kolombya – Martha Lucia Echeverri

 Mga espesyal na parangal 
Parangal(Mga) NagwagiMiss Photogenic  Estados Unidos – Summer Bartholomew
  Kolombya – Martha Lucía EcheverriMiss Congeniality  Trinidad at Tobago – Christine JacksonBest National Costume  Guwatemala – Emy Abascal

 Kompetisyon 

 Pormat ng kompetisyon 
Tulad noong 1971, labindalawang mga semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang labindalawang mga semi-inalist, at kalaunan ay napili ang limang pinalista na sumabak sa final interview.

 Komite sa pagpili 

 Maribel Arrieta Galvez – Miss El Salvador 1955, first runner-up sa Miss Universe 1955
 Ernest Borgnine – Amerikanong aktor
 Aline Griffith, Kondesa ng Romanones – Amerikanong sosyalidad
 Kiyoshi Hara – Pangulo ng Asahi Broadcasting Corporation
 Jean-Claude Killy – World Cup alpine ski racer na Pranses
 Peter Lawford – Ingles na aktor
 Max Lerner – Amerikanong mamamahayag
 Susan Strasberg – Amerikanong aktres
 Leon Uris – Amerikanong nobelista
 Sarah Vaughan – Amerikanong mangaawit
 Luz Marina Zuluaga – Miss Universe 1958 mula sa Kolombya

 Mga kandidata 
Pitumpu't-isang kandidata ang lumahok para sa titulo.
Bansa/TeritoryoKandidataEdadBayan ArhentinaRosa Del Valle19Tucumán ArubaMartica Pamela Brown21San Nicolaas AustralyaJennifer Matthews20Sydney AustryaRosemarie Holzschuh21Viena BahamasSonia Chipman18Nassau BelhikaChristine Delmelle18Liège BelisLisa Longsworth17Belmopan BeneswelaMaritza Pineda19Caracas BermudaDonna Wright22St. David's BrasilIngrid Budag18Blumenau BulibyaJacqueline Gamarra19Cochabamba CuraçaoYasmin Fraites19Willemstad DinamarkaBerit Fredriksen20Stevns EkwadorAna Maria Wray Salas18Guayaquil El SalvadorCarmen Figueroa20San Salvador EskosyaMary Kirkwood19Glasgow EspanyaConsuelo Martin18Tenerife Estados UnidosSummer Bartholomew23Merced GalesGeorgina Kerler18Cardiff GresyaAfroditi Katsouli19Atenas GuamDeborah Nache20Agana GuwatemalaEmy Abascal22Lungsod ng Guatemala HamaykaGillian King17Kingston HaponSachiko Nakayama19Hokkaidō HaytiGerthie David21Puerto Principe Hong KongMary Cheung22Hong Kong IndiyaMeenakshi Kurpad21Bangalore IndonesyaLydia Arlini Wahab22Jakarta InglateraVicki Harris22Londres IrlandaJulie Farnham18Dublin IsraelOrit Cooper18Tel-Abib ItalyaDiana Salvador22Pocenia KanadaSandra Campbell23Leamington Kanlurang AlemanyaSigrid Klose21Sarre Kapuluang Birhen ng Estados UnidosJulia Wallace18St. Croix KolombyaMartha Lucia Echeverri18Tuluá Kosta RikaMarielos Picado18San José LibanoSuad Nachoul19Beirut LiberyaAurelia Sancho20Monrovia LuksemburgoMarie Therese Manderschied19Tétange LupangyeloHelga Jonsdottir22Reikiavik MalaysiaAlice Cheong20Kuala Lumpur MaltaFrances Ciantar20Valletta MaruekosSalhi Badia19Rabat MawrisyoNirmala Sohun19Port Louis MehikoDelia Servin18Sinaloa MikronesyaElena Tomokane19Saipan NikaragwaAlda Sanchez20Managua Nuweba SelandiyaBarbara Kirkley20Auckland OlandaLinda Snippe17Badhoevedorp PanamaAnina Horta19Lungsod ng Panama ParagwaySusana Viré18AsuncionOlga Berninzon17Lima PilipinasRose Marie Brosas18Maynila PinlandiyaAnne Marie Pohtamo19Helsinki Porto RikoLorell Carmona18San Germán PransiyaSophie Perin18Talange Republikang DominikanoMilvia Troncoso18Santiago de los Caballeros Samoang AmerikanoDarlene Schwenke18Pago Pago SingapuraSally Tan20Singapura Sri LankaShyama Algama21Colombo SuwesyaCatharina Sjödahl17Örebro SuwisaBeatrice Aschwanden21Zürich TaylandiyaWanlaya Thonawanik23Bangkok Timog AprikaGail Anthony17Cape Town Timog KoreaSeo Ji-hye18Daegu Trinidad at TobagoChristine Mary Jackson23Tunapuna–Piarco TsileRaquel Argandoña17Santiago TurkiyaSezin Topçuoğlu18Istanbul UrugwayEvelyn Rodriguez23MontevideoLidija Manić22Belgrado

 Mga tala 

 Mga sanggunian 

 Panlabas na kawing 



Kategorya:1975
Kategorya:Miss Universe